|  |  |
| --- | --- |
| **Ambitionsniveau og repertoire** | |
| **Kommentar, spm. eller bemærkning** | **Opsummering af bestyrelsens svar/gennemgang** |
| Hvad er det overordnede ambitionsniveau for koret, hvad betyder det for koret og kor-sammensætningen og hvad er jeres tanker bag? | Som bestyrelse er vores fokus, at vi gerne vil sikre, at GU er det bedste kor vi kan være, socialt og musikalsk. Det betyder, at vi hele tiden skal se på, hvordan får vi det bedste ud af præcis den sammensætning af mennesker, som koret består af sæson til sæson. Det betyder også, at vi optager de bedste af dem vi kan få til de konkrete huller, der er i koret i de enkelte stemmegrupper. Når hullerne er besat tager vi dem ind, vi synes er for gode til at slippe. Det er et luksusproblem. Vi afviser rigtig mange. Der var 25, der var til stemmeprøve sidst. Samtidig er puljen af dem, der søger ind hos os, simpelthen blevet bedre. Det betyder, at vi får gode folk ind. Det er klart, at det kan give nogle niveau-forskelle, men som bestyrelse tror vi på, at det er med til at løfte hele koret. |
| Der virker til at være clash mellem korets nye rammer om generelt højere ambitioner og fx konkurrencer og gamle rammer, hvor alle kan være med og ingen må afvises. | Bestyrelsen viderefører den beslutning GF har taget for mange år siden. Der er derfor ikke clash ift. den udfyldning af den ramme, som GF har godkendt, og den leverance, som bestyrelsen og korlederen leverer i forhold til den ramme. Der er taget beslutning om, at der er stemmeprøver, og dermed afvises der også mange, som ønsker at være en del af koret.  Ift. koncertdeltagelse har dette ikke noget med ambitioner at gøre, men skyldes, at koret har udtrykt ønske at have en tur sammen engang imellem af sociale årsager – og så kan vi ligeså godt få noget sang ud af det også.  Vi har ikke fået nogle indkomne bemærkninger fra koret om forkastning af beslutningen om hverken optagelsesprøver eller koncertdeltagelse.  Som bestyrelse udmønter vi derfor fortsat den ramme, som GF har sat. |
| Der er mere pop og musical end gospel i repertoiret end der har været tidligere. Er det bevidst eller er det pga. Calella? | Bestyrelsen er ikke inde over repertoire. Ordet blev derfor givet til Kristine svare på denne, da det alene er hendes ansvar at disponere over, hvilke sange koret synger. |
| Er der mulighed for, at koret kan få indflydelse på sangvalg? | Er der mulighed for, at koret kan få indflydelse på sangvalg?  Man er altid velkommen til at skrive til Kristine med sine tanker omkring sæsonens repertoire. Men bestyrelsen fastholder, at Kristine har eneret til at fastsætte GU’s repertoire.  Bestyrelsen vil dog overveje videre, hvordan repertoire-udvælgelsen kan gøres mere demokratisk. |
| **Bestyrelsesarbejde, form og ansvarsfordeling** | |
| Hvad er bestyrelsens rolle som arbejdsgiver ift. korleder som arbejdstager? | Bestyrelsen er arbejdsgiver både for korleder og pianist. Som arbejdsgiver har bestyrelsen uddelegeret ansvaret alt det musikalske til korlederen. Det er en fordeling, som bestyrelsen synes giver rigtig meget mening. Dels er der en erfaring og faglighed, og ikke mindst kæmpe engagement, som Kristine kommer med, som bestyrelsen stoler på, og som vi mener GU nyder godt af. Dels er det vigtigt, at vi som bestyrelse har vandtætte skotter mellem bestyrelsesarbejde og fx repertoire og sangvalg. Det sikrer, at vi i bestyrelsen ikke har indflydelse på det musikalske og dermed er ligestillet resten af koret i den forbindelse.  Der, hvor bestyrelsen har noget at sige er i forhold til det administrative og det overordnede fokus eller ramme. Fx at både korleder og pianist leverer et stykke arbejde, der kommer til koret til gode. Det kan være at sikre, at der er stabilt fremmøde eller, at der er godt samarbejde ml. korleder og pianist. Det betyder også, at vi som bestyrelse selvfølgelig lytter til korets ønsker og behov og sikrer, at disse repræsenteres ift. Kristine og Emil, hvis det ikke sker fyldestgørende.  Et konkret eksempel er FSOI-koncerten, hvor vi havde en åben og god snak om nogle uhensigtsmæssigheder ved både selve job-formatet og nogle misforståelser mellem kor og Kristine. Det gør vi åbent og med kærlighed til hinanden fordi vi holder af hinanden. Vi er stolte over cen måde vi håndterede det på som gruppe.  Som arbejdsgiver synes vi Kristine har håndteret vores feedback professionelt. |
| Bestyrelsesgruppen er meget homogen. Kunne I åbne jer lidt op, også udover GF? | Det er rigtigt, at vi er en sammentømret gruppe. Det ser vi som en styrke, fordi det gør, at vi stoler meget på hinanden – og derfor også kan være direkte og ærlige over for hinanden.  Når det er sagt er det vigtigt for os, at der er overensstemmelse mellem virkeligheden og den opfattede virkelighed. Vi vil starte med at sige højt og tydeligt i dag, at vi altid gerne vil tale med jer og svare på alle de spørgsmål der måtte være. Og så vil vi over de næste bestyrelsesmøder sætte os ned og tale om, hvordan vi kan sikre, at vi ikke kun selv ved, at vi er meget åbne – men at vi også opfattes som sådan. Hvis I har input i den forbindelse, fx konkrete tiltag I ønsker, hører vi det gerne. |
| Det er ikke helt tydeligt, hvordan rollefordelingen egentlig er i bestyrelsen og hvad de enkelte personer egentlig har ansvar for. Kan I gøre det mere klart, så rollerne er mindre diffuse? | Vi vil derfor gerne uddybe de enkelte roller og ansvarsområder, og lægge en beskrivelse af dem op på intranettet. |
| Går de 800 kr. som vi betaler i kontingent til at finansiere bestyrelsens halvårlige spa-ophold? | Pengene går fra den samlede pulje af indtjening og kontingent-indbetaling.  For at præcisere er der tale om en én-årlig begivenhed, som GF har godkendt, at bestyrelsen modtager en pulje penge til med henblik på et sociale arrangement. I år var det spa, andre år har det været julefrokost.  GF har godkendt et årligt budget på 6.000 kr. hertil, som bestyrelsen i øvrigt selv disponerer over ift., hvad pengene bruges på.  Det er vigtigt for os at sige, at der forud for vores spa-dag, ligger 8 timers arbejdsdag med planlægning af hele året, jf. årshjulet. Vi kombinerer således et kick-off arbejdsgruppemøde med en social afslutning.  Vi har ikke fået indkomne forslag om at ændre på det disponible beløb, som GF har godkendt. |
| Er det muligt, at få mere indblik i bestyrelsesarbejdet og fx se referater fra bestyrelsesmøderne? | Ja. Vi er netop i gang med afprøve et format på referater, der både giver mening ift. at et arbejdsredskab for bestyrelsen, og som giver mening at læse for koret. Vi forventer det for alvor kommet op at køre efter sommerferien. Referaterne bliver herefter lagt ud på intranettet. |
| **Lyd og teknik** | |
| Kan I gøre noget for at sikre, at lyden spiler bedre? Fx knitrer en af højtalerne. Det tekniske bør følge med korets ambitioner om at lyde godt. | Fra bestyrelsens side er der høje ambitioner om at lyde godt til korets to store årlige koncerter, julekoncerterne og sommerkoncerten. Til de små jobs henover året, vil der også være medbragt lydgear og frivillige til opsætning, men grundet varierende venues og aftaler, vil lyden til disse jobs ikke altid leve op til vores ambitioner ellers, hvilket vi vurderer er præmissen for at tage jobs ind.  Bestyrelsen går lydgear igennem snarest, og finder en løsning på højttaleren der knitrer. |
| Det er en stor hjælp med indspilninger til både solister og kor på svære stemmer, og på sange i andre tonearter end den originale. Kan det gøres konsekvent fremover? | Det er ikke en del af Kristines kontrakt-indhold at gøre dette. Så når det sker er det fordi Kristine vurderer der er et ekstra-ordinært behov. Sådan vil vi gerne fastholde det. Men det er taget til efterretning og det er godt at Kristine nu ved, at det er brugbart og nyttigt og kan tage det med i sine overvejelser mere detaljeret. |
| **Øverer** | |
| Kan vi gøre noget for at blive bedre til at starte til tiden, både ved start og efter pauser? | Det er rigtigt, at vi alle kan blive bedre til at holde starttiden. Lad os hjælpes ad med at stramme op. Men i bestyrelsen ønsker vi ikke at lege vagthunde – det er et fælles ansvar vi har over for hinanden. |
| Der er en snakke-kultur i koret. Det gælder for alle. Det er rigtig ærgerligt når man nu går til kor for at synge. Det gør, at tiden skrider og det er frustrerende. | Det er ikke meningen at for meget snak skal gå ud over sangglæden. Det vil vi meget gerne være ambassadører for. Fx ved at holde pausetiden. Men igen er det er fælles ansvar vi må løfte sammen. |
| Kan man vægte indhold af øverne anderledes? Fx indspille flere sange, så man giver de enkelte kormedlemmer større ansvar for at indstudere, og kan bruge øverne til mere sang/finpudsning. | Dette vil Kristine vurdere fra sang til sang, men spørgsmål vedr. enkelte sange er velkomne. |